กฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบ้านโพธิ์ตำบลบ้านแพน ตำบลรางจรเข้ ตำบลเจ้าเสด็จ ตำบลเสนาตำบลเจ้าเจ็ด ตำบลบางนมโค ตำบลสามกอและตำบลบ้านแถว อำเภอเสนาจังหวัดพระนครศรีอยุธยาพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนแนวเขตควบคุมอาคาร หมายความว่า พื้นที่บริเวณดังต่อไปนี้ทิศเหนือ เริ่มต้นจากแนวขนานระยะ ๒๐๐ เมตรกับศูนย์กลางคลองวัวเหนือ ตรงจุดที่ห่างจากจุดที่ศูนย์กลางคลองวังเล็กบรรจบศูนย์กลางคลองวังเหนือไปตามแนวศูนย์กลางคลองวังเหนือ ไปทางทิศตะวันตก ระยะ ๖๕๐ เมตร เป็นเส้นขนานระยะ ๒๐๐เมตร กับศูนย์กลางคลองวัวเหนือ คลองส่งน้ำชลประทานเจ้าเจ็ด ผักไห่ ไปทางทิศตะวันออกเฉียงเหนือ กับจุดที่อยู่ห่างตามแนวตั้งฉากกับศูนย์กลางคลองส่งน้ำชลประทานเจ้าเจ็ด ผักไห่ บรรจบกับคลอง ซึ่งเชื่อมระหว่างคลองส่งน้ำชลประทานเจ้าเจ็ด ผักไห่ กับแม่น้ำน้อย เป็นเส้นตรงไปทางทิศตะวันออก บรรจบศูนย์กลางแม่น้ำน้อยทิศตะวันออกเส้นตรงไปทางทิศตะวันออกเฉียงใต้ บรรจบศูนย์กลางถนนสามกอ อยุธยา ตรงจุดที่ห่างจากศูนย์กลางคลองทานตะวันไปทางทิศตะวันออก ตามแนวถนนสามกอ อยุธยา ระยะ ๑๐๐ เมตร เป็นเส้นขนานระยะ ๒๐๐ เมตร กับศูนย์กลางคลองทานตะวันไปทางทิศใต้บรรจบแนวขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๓๒๖๓ทิศใต้เป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๓๒๖๓ ไปทางทิศตะวันตกบรรจบศูนย์กลางคลองสานเป็นเส้นเลียบศูนย์กลางคลองสานไปทางทิศตะวันตก บรรจบแนวตั้งฉากกับศูนย์กลางทางหลวงแผ่นดินหมายเลข๓๒๖๓ ตรงจุดที่อยู่ห่างจากศูนย์กลางคลองสาน ไปทางทิศตะวันตก ระยะ ๓๕๐ เมตรทิศตะวันตก เป็นเส้นตรงไปทางทิศเหนือ บรรจบศูนย์กลางคลองวัวเหนือตรงจุดที่อยู่ห่างจากศูนย์กลางคลองวัวเล็ก ระยะ ๖๕๐ เมตร เป็นเส้นตรงไปทางทิศเหนือบรรจบจุดเริ่มต้นทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลบ้านโพธิ์ตำบลบ้านแพน ตำบลรางจรเข้ ตำบลเจ้าเสด็จ ตำบลเสนา ตำบลเจ้าเจ็ด ตำบลบางนมโค ตำบลสามกอและตำบลบ้านแถว อำเภอเสนา จังหวัดพระนครศรีอยุธยา ภายในแนวเขตควบคุมอาคารตามแผนที่ท้ายกฎกระทรวงนี้เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไปข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบ้านโพธิ์ตำบลบ้านแพน ตำบลรางจรเข้ ตำบลเจ้าเสด็จ ตำบลเสนา ตำบลเจ้าเจ็ด ตำบลบางนมโค ตำบลสามกอและตำบลบ้านแถว อำเภอเสนา จังหวัดพระนครศรีอยุธยา พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านโพธิ์ตำบลบ้านแพนตำบลรางจรเข้ตำบลเจ้าเสด็จตำบลเสนาตำบลเจ้าเจ็ดตำบลสามกอตำบลบางนมโคและตำบลบ้านแถวอำเภอเสนาจังหวัดพระนครศรีอยุธยา ลงวันที่๒กันยายน๒๕๔๖ซึ่งมีผลใช้บังคับตั้งแต่วันที่๕กันยายน๒๕๔๖เป็นต้นมาแต่มาตรา๑๓วรรคสองแห่งพระราชบัญญัติควบคุมอาคารพ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อมการผังเมืองและการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ธัญกมล/ศุภสรณ์/ตรวจ๓๑ พฤษภาคม ๒๕๔๘ศรินรัตน์/ปรับปรุง๓๐ กันยายน ๒๕๖๓อรญา/ตรวจ๗ ตุลาคม ๒๕๖๓[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๒๒๔ (เล่มที่ ๒)/๓ กันยายน ๒๕๔๗